“ศิริธัช โรจนพฤกษ์” โผล่นั่งผู้ถือหุ้นใหญ่ NEWS หลังเก็บหุ้นเพิ่มทุน 2 พันล้านหุ้น
“ศิริธัช โรจนพฤกษ์” โผล่นั่งผู้ถือหุ้นใหญ่ NEWS หลังเก็บหุ้นเพิ่มทุน 2 พันล้านหุ้น
26 ก.ย. 2559

นายอารักษ์ ราษฎร์บริหาร ประธานเจ้าหน้าที่บริหาร บริษัท นิวส์ เน็ตเวิร์ค คอร์ปอเรชั่น จำกัด (มหาชน) หรือ NEWS เปิดเผยว่า ตามที่ประชุมสามัญผู้ถือหุ้นประจำปี 2559 เมื่อวันที่ 7 เมษายน 2559 มีมติเสนอขายหุ้นให้แก่บุคคลในวงจำกัด ผู้ลงทุนสถาบัน หรือผู้ลงทุนที่มีลักษณะเฉพาะ (Private Placement) จำนวน 6,000,000,000 หุ้น มูลค่าที่ตราไว้หุ้นละ 5 บาท
โดยเสนอขายในราคาตลาด ซึ่งคำนวณโดยอ้างอิงกับราคาปิด หรือราคาเฉลี่ยถ่วงน้ำหนักของหุ้นบริษัทในตลาดหลักทรัพย์ฯ รวม 7-15 วันทำการ ก่อนวันที่มีการออกและเสนอขาย โดยร้อยละ 50 ของหุ้นที่ออกและจำหน่ายในแต่ละคราวให้อยู่ภายใต้เงื่อนไขระยะเวลาห้ามขายหุ้น (Silent Period) เป็นระยะเวลา 6 เดือน นับตั้งแต่วันที่หุ้นส่วนที่เพิ่มทุนของบริษัทเริ่มทำการซื้อขายในตลาดหลักทรัพย์ฯ
สำหรับการจัดสรรหุ้นเพิ่มทุนให้นักลงทุนเฉพาะเจาะจงในครั้งนี้ให้แก่ นายศิริธัช โรจนพฤกษ์ ซึ่งเป็นประธานกรรมการบริหาร บริษัท อีเทอเนิล เอนเนอยี จำกัด (มหาชน) นักธุรกิจและนักลงทุนทั่วไป จำนวน 2,200,000,000 หุ้น ราคาหุ้นละ 0.077 บาทบาท รวมมูลค่า 169,400,000 ล้านบาท กำหนดระยะเวลาชำระเงินค่าหุ้นเพิ่มทุน ภายในวันที่ 5 ตุลาคม 2559
ส่งผลให้นายศิริธัช โรจนพฤกษ์ ขึ้นแท่นผู้ถือหุ้นอันดับ 1 ในสัดส่วน 21.88% จากเดิมไม่มีสัดส่วนการถือหุ้น หลังจัดสรรครั้งที่ 2 (23 ก.ย. 59) จำนวน 2,200 ล้านหุ้น ในครั้งนี้ ทำให้คงเหลือหุ้นที่จะจัดสรรอีก 1,800 ล้านหุ้น จากที่ขอผู้ถือหุ้นไว้ 6,000 ล้านหุ้น โดยนายศิริทัศน์ โรจนพฤกษ์ ได้ส่งจดหมายมายังบริษัทมีความประสงค์ต้องการที่จะลงทุนซื้อหุ้นของบริษัท NEWS และบริษัทเล็งเห็นว่านายศิริทัศน์ เป็นนักลงทุนที่มีฐานะทางการเงินที่มั่นคงเป็นผู้มีความรู้ ความสามารถ ด้านธุรกิจ และสามารถชี้ช่องทางการดำเนินธุรกิจให้กับบริษัทได้ในอนาคต และพร้อมถือหุ้นระยะยาว
สำหรับโครงสร้างผู้ถือหุ้นภายหลังการเพิ่มทุนเป็นดังนี้

โดยการออกและเสนอขายหุ้นให้แก่บุคคลเฉพาะเจาะจงจำนวน 6,000,000,000 หุ้น ที่ได้รับอนุมัติจากที่ประชุมสามัญผู้ถือหุ้นประจำปี 59 นั้น มีรายละเอียดจัดสรรดังนี้

อนึ่ง เมื่อวันที่ 7 เมษายน 2559 NEWS ได้ทำการจัดสรรหุ้นเพิ่มทุนให้กับ นางสาวฐานุตรา สื่อวีระชัย ไปแล้ว จำนวนหุ้นที่ได้รับการจัดสรร 2,000,000,000 หุ้น ราคาเสนอขายต่อหุ้น 0.077 บาท มูลค่ารวม 154,000,000 บาท กำหนดระยะเวลาชำระเงินค่าหุ้นเพิ่มทุนภายในวันที่ 5 ตุลาคม 2559
 